MNENJE KOMISIJEv skladu s členom 294(7)(c) Pogodbe o delovanju Evropske unije o spremembi[ah] Evropskega parlamenta, predlaganih k stališču Sveta v zvezi s predlogom UREDBE EVROPSKEGA PARLAMENTA IN SVETAo zagotavljanju informacij o živilih potrošnikom, ki spreminja uredbi (ES) št. 1924/2006 in (ES) št. 1925/2006 ter razveljavlja direktive 87/250/EGS, 90/496/EGS, 1999/10/ES, 2000/13/ES, 2002/67/ES, 2008/5/ES in Uredbo (ES) št. 608/2004 /* COM/2011/0475 konč. - 2008/0028 (COD) */





2008/0028 (COD) MNENJE KOMISIJE v skladu s členom 294(7)(c) Pogodbe o delovanju Evropske unije o spremembah Evropskega parlamenta, predlaganih k stališču Sveta v zvezi s predlogom UREDBE EVROPSKEGA PARLAMENTA IN SVETA o zagotavljanju informacij o živilih potrošnikom, ki spreminja uredbi (ES) št. 1924/2006 in (ES) št. 1925/2006 ter razveljavlja direktive 87/250/EGS, 90/496/EGS, 1999/10/ES, 2000/13/ES, 2002/67/ES, 2008/5/ES in Uredbo (ES) št. 608/2004 1. Uvod V skladu s členom 294(7)(c) Pogodbe o delovanju Evropske unije Komisija poda svoje mnenje o spremembah, ki jih predlaga Evropski parlament v drugi obravnavi. Komisija v nadaljevanju daje mnenje o spremembah, ki jih je predlagal Parlament. 2. Ozadje Datum predložitve predloga Evropskemu parlamentu in Svetu (dokument COM(2008) 40 konč. – 2008/0028(COD)): || 1. februar 2008 Datum mnenja Evropskega ekonomsko-socialnega odbora: || 18. september 2008 Datum mnenja Evropskega parlamenta, prva obravnava: || 16. junij 2010 Datum predložitve spremenjenega predloga: || brez Datum sprejetja stališča Sveta: || 21. februar 2011 Datum mnenja Evropskega parlamenta, druga obravnava: || 6. julij 2011 3. Cilj predloga Komisije Osnutek predloga konsolidira in posodablja dve pomembni področji zakonodaje o označevanju, splošnem označevanju živil in označevanju hranilne vrednosti živil, ki ju obravnavata direktivi 2000/13/ES[1] oziroma 90/496/EGS[2]. Predlog tudi prenavlja šest drugih direktiv o označevanju nekaterih kategorij živil. Glavni cilji tega predloga so bili: – oblikovati enoten instrument o načelih in zahtevah za zahteve horizontalnega označevanja glede splošnega označevanja živil in označevanja hranilne vrednosti živil; – vključiti posebne določbe o odgovornostih v živilski verigi glede prisotnosti in točnosti informacij o živilih; – vzpostaviti merljiva merila za določene vidike čitljivosti; – pojasniti pravila, ki se uporabljajo glede označevanja države izvora ali kraja porekla; – uvesti obvezno označevanje hranilne vrednosti v osrednjem vidnem polju oznake za večino predelanih živil. 4. Mnenje Komisije o spremembah, ki jih je predlagal Evropski parlament Evropski parlament je v drugi obravnavi izglasoval prečiščeno besedilo, ki vsebuje številne spremembe besedila stališča Sveta v prvi obravnavi. Besedilo je rezultat pogajanj med Evropskim parlamentom, Svetom in Komisijo. Komisija sprejema vse spremembe, ki jih je izglasoval Parlament. Te spremembe so rezultat medinstitucionalnih pogajanj, ki so omogočila soglasje na drugi obravnavi. [1] Direktiva 2000/13/ES Evropskega parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil (UL L 109, 6.5.2000, str. 29). [2] Direktiva Sveta 90/496/EGS z dne 24. septembra 1990 o označevanju hranilne vrednosti živil (UL L 276, 6.10.1990, str. 40).